# Linii de cerere de întrerupere (IRQ)

## Linii de cerere de întrerupere (IRQ) utilizate

Această pagină afişează informaţii despre liniile de întrerupere folosite şi dispozitivele care le utilizează.

Un IRQ este o linie hardware utilizată într-un PC de (magistrala ISA) dispozitive precum tastatura, modemuri, plăci de sunet &etc;, pentru a transmite semnale de întrerupere microprocesorului. În acest fel ele indică că sînt gata de a trimite sau accepta date. Din păcate la arhitectura i386 PC) există numai 16 IRQ-uri (0-15) (architectură pentru partajare între dispozitivele ISA).

Multe probleme hardware sînt rezultatul conflictelor de IRQ, cînd două dispozitive încearcă să utilizeze acelaşi IRQ sau software-ul este greşit configurat să utilizeze un IRQ diferit de cel pentru care este de fapt configurat dispozitivul.

Datele efective afişate sînt dependente de sistem. Pe anumite sisteme informaţiile despre IRQ nu pot fi afişate încă.

În &Linux;, aceste informaţii sînt citite din `/proc/devices` şi `/proc/interrupts`, care sînt disponibile numai dacă pseudo-sistemul de fişiere `/proc` a fost compilat în kernel.

În prima coloană este afişat numărul IRQ. În cea de-a doua coloană este numărul de întreruperi generate de la pornirea calculatorului. În cea de-a treia puteţi vedea tipul de întrerupere, iar cea de-a patra coloană identifică dispozitivul pentru care este atribuită acea linie de întrerupere.

Utilizatorul nu poate modifica nici o setare din această pagină.